Tietoturvallinen käyttöympäristö on tietokonejärjestelmä, jossa käyttäjät voivat käsitellä luvan mukaisia henkilötason tietoja tietoturvallisesti ja tietosuojan huomioiden. Tietolupaviranomaisen tietoturvallisen käyttöympäristön lisäksi myös muilla alan toimijoilla voi olla omia tietoturvallisia käyttöympäristöjä.
Tietolupaviranomainen on antanut määräyksen tietoturvallisten käyttöympäristöjen vaatimuksista. Arviointilaitokset arvioivat vaatimusten mukaisuuden ennen kuin sen käyttö voidaan aloittaa ja ympäristö merkitä Valviran rekisteriin. Valvira valvoo tietoturvallisten käyttöympäristöjen lainmukaisuutta.
Siirtymäsäädökset tietoturvallisista käyttöympäristöistä tulivat voimaan 1.5.2022.
Anonyymiä aggregaattitason tietoa voi saada vapaasti käytettäväksi tietoturvallisten käyttöympäristöjen ulkopuolella.